Memòria_(psicologia)
Factors desfavorables e favorables
Sembla que la memòria pòt recebre sonque un nombre limitat d'estimuls; doncas, l'acumulacion d'estimuls empacha la consolidacion en la memòria. Las darrièras teorias sus la memòria coincidisson per dire que, abans de reténer de donadas de long tèrme, lo cervèl fa una preseleccion de çò que cal emmagazinar d'entre totas las donadas qu'utiliza a cort tèrme. S'introduch d'elements de distraccion pendent lo procediment de memorizacion, l'efièch de recéncia en la memòria de cort tèrme fa que s'eliminan las donadas anterioras e se remembran, al contrari, las mai recentas, que son las donadas de distraccion. Foguèt observat que lo sòm REM o son prigond provòca un aument de l'activitat neuronala après l'experiéncia de la vigiléncia, e enriquís la plasticitat neuronala e, doncas, es essenciala a la consolidacion de la memòria. Dins los darrièrs ans, se provèt que la privacion del sòm dels animals o dels èssers umans (es a dire la privacion de la fasa REM) mòstran pas de deficit dels prètzfaches d'aprendissatge, mas de segur dins la consolidacion en la memòria. L'amigdala, subretot la region basolaterala (BLA) es la partida del cervèl implicada dins l'enregistrament dins la memòria d'experiéncias significativas. I a fòrça cases documentats que suggerisson que la ormonas segregadas pendent los episòdis d'estrès, coma l'epinefrina, a un ròtle critic sus la consolidacion de donadas novelas dins la memòria e aiçò explica perqué los sovenirs de moments traumàtics o estressants se remembran de biais fòrça viu. Se crei que se produsís tanben l'efièch contrari. Çò que suggerís que l'epinefrina afècta la consolidacion de la memòria activant la amigdala, mai que unes estudis mostrèron qu'emplegant l'antagonisme d'un betaandrenoreceptors amb per abans l'injeccion d'epinefrina, causa lo blocatge de la retenguda en la memòria. I ha diversas malautiás que poden afectar la memòria, coma l'Alzheimer, lo Parkinson, la deméncia, l'iperactivitat o l'escleròsi multipla. En mai, un accident pòt causar una amnesia temporala o permanenta. Coma lo cervèl es l'organ responsable de l'emmagazinatge e del recobrament de las donadas, unas lesions pòdon far incapable la remembrança o empachar la capacitat de fixar de donadas novelas. I a un temps necessari per consolidar las donadas nòvas dins la memòria. Ja dins l'antiquitat, lo retorician Quintilian notèt lo fach coriós que dins l'interval d'una sola nuèch aumentava la fòrça de la memòria e presentèt la possibilitat que lo poder del remembre dependa d'un procès de maduracion necessari que demanda de temps passar. Lo 1882, foguèt prepausat formalament l'existéncia del procediment de consolidacion, dins la lei de Regression, sus la basa d'estudis clinics. Aquela lei establís que “la destruccion progressiva fa caminar l'instable cap a l'establa". Aquela idèa foguèt elaborada mai tard per William Ora Burnham per rapòrt a cossí agís l'amnesia e, per o far, se basèt sus d'estudis de psicologia experimentala e de neurologia. Per contra, lo tèrme “consolidacion” s'atribuissi als cercaires alemands Georg Elias Müller e Alfons Pilzecker, que demostrèron per d'estudis faches entre lo 1892 e lo 1900 que la memòria a de besonh un temps per fixar las donadas d'informacion. En consequéncia, prepausèron la teoria de la perseveracion-consolidacion, explicant perque l'informacion novèla aquerida pòt destorbar lo procès de memorizacion de l'informacion per abans apresa se passa pas lo temps necessari per permetre la consolidacion de l'informacion anteriora. Segon d'estudis, l'usatge del lengatge verbal (lo fach de transferir las donadas percebudas pels senses al còdi verbal) ajuda a la retenguda de donadas e a la posteriora recobrament de la memòria. Se s'evita lo parlar o se fa pas la transferéncia a de donadas sensorialas cap al còdi verbal, las pistas de la memòria en lo bocla fonologic merman fins a desaparéisser. Se remembran melhor los concèptes dins d'un contèxt significatiu, lo que servirà de pista pel recobrament posterior de la memòria. Per exemple: podèm remembrar amb facilitat la frasa "Lo can es dins la carrièra" e per contra la meteissa frasa (狗在街上) nos resultarà malaisida de remembrar se sèm pas familiarizats amb lo chinés, perque aquelas grafias significan pas res per nosautras. George Armitage Miller prepausèt l'usatge de la significacion coma tecnicia mnemotecnica, per exemple en la memorizacion de chifras. La repeticion o practica repetida d'accions pòt ajudar a fixar de donadas dins la memòria. La memòria es una capacitat que cal exercir, tan mai sèm abituats a recobrar de donadas de la memòria mai d'agilitat aquerissèm. De tecnicas determinadas pòdon ajudar a recobrar l'informacion mai rapidament. Utilizar de frasas guida (amb un ritme determinat) o d'associacions mentalas son des trucs mnemotecnics mai comuns. Se l'interlocutor dona una dralha mejans una coneissença aisidament recuperabla ligada a l'informacion que se vòlga remembrar, es mai probabla que lo remembre siá mai rapid e fisable, doncas que la memòria s'estructura en forma de malhum. L'ànsia, per contra, pòt blocar aquel mecanisme, per exemple dabans un examen o una situacion de tension. Quand se produsís un episòdi similar al que se visquèt al moment de codificar l'informacion, se recòbra tan melhor. L'exercici fisic d'un maximal de tres oras per setmana pòt ajudar a memorizar melhor, per l'apòrt d'oxigèn al cervèl. Practicar d'activitats intellectualas, coma jogar als escacs o legir, empedís la deterioracion neuronala que causa sovent l'oblit. Tanben, una bona nutricion e una vida sociala plena ajudan dins un bon estat cerebral.